કોંગ્રેસ અધ્યક્ષ બન્યા બાદ સોમવારે પહેલીવાર રાહુલ ગાંધી વિદેશ યાત્રાએ ઉપડ્યા હતા.રાહુલ ગાંધીએ બહરીનની એક દિવસીય મુલાકાત લીધી હતી. રાહુલ ગાંધીને જોવા માટે એરપોર્ટ પર ભીડ જમા થઇ હતી. જીન્સ અને બ્લેઝરમાં સજ્જ રાહુલ ગાંધી જાતે પોતાનો સામાન લાવતા નજરે ચડ્યા હતા, તેમનો સ્ટાયલિશ લૂક સોશ્યલ મીડિયા પર પણ ચર્ચાનો વિષય બન્યો છે. ભારતમાં રાહુલ ગાંધી મોટે ભાગે સફેદ કુર્તા-પાયજામામાં જોવા મળ્યા છે. થોડા સમય પહેલાં નોર્વેની મુલાકાત દરમિયાન રાહુલ બંધ ગળાના સૂટમાં જોવા મળ્યા હતા, એ સૂટમાં તેઓ અદ્દલ પોતાના પિતા રાજીવ ગાંધી જેવા લાગી રહ્યા હતા અને આથી તેમનો એ લૂક પણ ખૂબ વાયરલ થયો હતો.